Thomas Olsen

Thomas Olsen (s. 25. kesäkuuta 1995 Oslo, Norja) on norjalainen jääkiekkoilija, joka pelaa SM-liigajoukkue Mikkelin Jukureissa. == Ura == === Seuraura === Olsen aloitti jääkiekkoilun nelivuotiaana Vålerenga IF:ssä. Hän voitti kaudella 2011–2012 Norjan U19-sarjan mestaruuden. Olsen debytoi samalla kaudella myös miesten peleissä pelattuaan viisi runkosarjaottelua Vålerengan kakkosjoukkueessa Norjan I-divisioonassa. Kaudella 2012–2013 hän oli seuran U20-joukkueen toiseksi paras pistemies Magnus Fischerin jälkeen tehoilla 9+34=53, joilla Olsen jakoi koko Norjan U20-sarjan pistepörssin kahdeksannen sijan Storhamarin Amund Kjeverud Nylandin kanssa. Hän voitti kauden päätteeksi sarjan mestaruuden. Kaudella 2013–2014 Olsen debytoi Norjan pääsarjatasolla GET-ligaenissa, jossa hän pelasi yhden pudotuspeliottelun. Olsen voitti kauden päätteeksi hopeaa. Kaudella 2014–2015 Olsen pelasi GET-ligaenissa 22 runkosarjaottelua tehopistein 1+4=5. Hän pelasi myös neljä Mestarien liigan ottelua ilman tehopisteitä. Ensimmäisellä täysimittaisella pääsarjakaudellaan 2015–2016 Olsen pelasi 41 runkosarjaottelua tehopistein 7+6=13 ja 11 pudotuspeliottelua ilman tehopisteitä. Kaudella 2016–2017 hän teki pääsarjauransa ensimmäisen pudotuspelimaalin toisessa puolivälieräottelussa 6. maaliskuuta 2017 Frisk Askeria vastaan, jolloin Olsenin osuma ratkaisi Vålerengalle 3–2-voiton, joka tasoitti ottelusarjan 1–1:een. Frisk Asker eteni lopulta kuitenkin välieriin otteluvoitoin 4–2. Huhtikuussa 2017 Olsen teki Vålerengan kanssa kaksivuotisen jatkosopimuksen. Kaudella 2017–2018 hän oli 15 osumallaan joukkueen kolmanneksi paras maalintekijä. Pudotuspelit Olsenilta jäi kuitenkin väliin loukkaantumisen vuoksi. Toukokuussa 2019 hän teki taas Vålerengan kanssa kaksivuotisen jatkosopimuksen. Olsen oli kaudella 2019–2020 Vålerengan paras maalintekijä ja kolmanneksi paras pistemies tehoilla 22+9=31. Hän jakoi GET-ligaenin maalipörssin kuudennen sijan Stavanger Oilersin Dan Kisselin ja Lillehammerin Nick Dineenin kanssa. Olsen teki pääsarjauransa ensimmäisen kypärätempun 5. tammikuuta 2020 vieraissa Grüneriä vastaan, jolloin hän teki Vålerengan 2–8-voittoon päättyneessä ottelussa neljä maalia ja yhden syöttöpisteen. Olsenin toinen maali jäi joukkueen voittomaaliksi. Huhtikuussa 2021 Olsen teki Vålerengan kanssa taas kaksivuotisen jatkosopimuksen. Kaudella 2022–2023 hän oli joukkueen paras maalintekijä 22 osumallaan, joilla Olsen jakoi Fjordkraft-ligaenin (aik. GET-ligaen) maalipörssin kuudennen sijan Sparta Sarpsborgin Emil Lundbergin ja Storhamarin Jacob Lundell Noerin kanssa. Maaliskuussa 2023 hän teki Vålerengan kanssa jälleen kaksivuotisen jatkosopimuksen. Kaudella 2023–2024 Olsen teki Norjan pääsarjatason yhden kauden piste-ennätyksensä tehoilla 29+14=43. Hän oli Vålerengan paras maalintekijä ja sijoittui EliteHockey Ligaenin (ent. GET- ligaen ja Fjordkraft-ligaen) maalipörssissä kahdeksanneksi. Olsen voitti myös koko liigan pudotuspelien pistepörssin tehoilla 9+10=19. Hän voitti kauden päätteeksi hopeaa. Olsen ei jatkanut Vålerengassa enää toista sopimuskauttaan, kun häntä kohtaan osoitettiin kiinnostusta ulkomailta. Olsen siirtyi kaudeksi 2024–2025 1+1-vuotisella sopimuksella SM-liigajoukkue Mikkelin Jukureihin. === Maajoukkueura === Olsen edusti Norjaa MM-kilpailuissa vuosina 2023 ja 2024. Yhteensä hän on pelannut 42 A-maaottelua tehopistein 3+5=8. Hän teki A-maajoukkuedebyyttinsä 8. huhtikuuta 2017 Lillehammerissa Saksaa vastaan. Olsen pelasi myös alle 20-vuotiaiden IA-divisioonan MM-kilpailuissa vuonna 2015, jolloin hän voitti hopeaa. == Pelityyli == Jukurien kehityspäällikkö Mikko Hakkaraisen mukaan Olsen on dynaaminen ja luisteluvoimainen hyökkääjä, joka on profiloitunut erityisesti maalintekijäksi. == Tilastot == 2010–2011 Vålerenga IF Norja U19 11 2 2 4 2 – – – – – 2011–2012 Vålerenga IF Norja U19 18 5 8 13 6 6 1 2 3 6 Vålerenga IF 2 Norja I 5 1 1 2 0 – – – – – 2012–2013 Vålerenga IF Norja U20 32 19 34 53 10 5 1 1 2 4 2013–2014 Vålerenga IF Norja U20 31 14 18 32 76 7 2 2 4 10 Vålerenga IF Norja – – – – – 1 0 0 0 0 2014–2015 Vålerenga IF Norja U20 17 10 16 26 75 2 1 1 2 4 MM D1A 5 2 0 2 2 Vålerenga IF Norja 22 1 4 5 2 – – – – – 2015–2016 Vålerenga IF Norja U20 2 1 1 2 0 – – – – – Vålerenga IF Norja 41 7 6 13 6 11 0 0 0 2 2016–2017 Vålerenga IF Norja 32 4 8 12 64 6 1 1 2 6 2017–2018 Vålerenga IF Norja 41 15 12 27 22 – – – – – 2018–2019 Vålerenga IF Norja 48 7 12 19 22 9 2 2 4 4 2019–2020 Vålerenga IF Norja 41 22 9 31 48 – – – – – 2020–2021 Vålerenga IF Norja 25 3 10 13 12 – – – – – 2021–2022 Vålerenga IF Norja 39 9 13 22 18 6 0 0 0 8 2022–2023 Vålerenga IF Norja 36 22 4 26 14 8 2 2 4 8 MM 7 0 2 2 2 2023–2024 Vålerenga IF Norja 44 29 14 43 18 17 9 10 19 18 MM 7 0 0 0 0 11 kautta yhteensä Norja 369 119 92 211 226 58 14 15 29 46 == Lähteet == * * === Viitteet === Luokka:Norjalaiset jääkiekkoilijat Luokka:Jukurien pelaajat Luokka:Vuonna 1995 syntyneet Luokka:Elävät henkilöt